|  |
| --- |
| **Въпрос № 1/20.12.2020 г.**m.d.d@mail.bg1. Ако в проектното предложение по отношение на Направление № 1 бъдат включени само дейностите по т.3 и т.4, а именно: "3. Доставка на храна, хранителни продукти и продукти от първа необходимост, вкл. лекарства (закупени със средства на потребителите или с други средства, различни от тези по настоящата операция), заплащане на битови сметки, заявяване и получаване на неотложни административни и битови услуги (със средства на потребителите или с други средства, различни от тези по настоящата операция); 4. Транспорт на персонала, предоставящ патронажна грижа, от/до домовете на лицата", по какъв начин ще се следи предоставянето на услугата, максимум до 2 часа на ден, като в този случай нямаме определени часове на потребител, тъй като изпълнението на тези дейности не е обвързано с индивидуална оценка на потребностите.2. Тъй като определения бюджет по Направление №1 е недостатъчен за предоставяне на услугата за период от 12 месеца, допустимо ли е дейността да се изпълнява за период по кратък от 12 месеца?С уважение,Димитър ДимитровСекретар на Община Угърчин**Отговор № 1/20.12.2020 г.**Уважаеми господин Димитров,Интегрираната социално-здравна услуга – патронажна грижа, включва всички посочени в условията за кандидатстване елементи - интегрирани здравно-социални услуги, психологическа подкрепа, доставка на храна, хранителни продукти, лекарства и др., и транспорт на персонала, ангажиран с предоставянето на патронажната грижа. Размерът на средствата за едно лица за една година (2 016 лв.) са изчислени на базата на всички горепосочени елементи. Не е допустимо в проектното предложение да бъде включена само част от услугата патронажна грижа.Не, не е допустимо представянето на патронажната грижа да бъде за период по-кратък от 12 м.**Въпрос № 2/21.12.2020 г.**Здравейте, Във връзка с предстоящо кандидатстване по Процедура "Патронажна грижа +" имам следните въпроси:По направление 1 са ни определени 134 бр. потребители, следва ли да се разбира, че всички дейности от 1 - 4 са предназначени само за тези 134 потребители? Описанието на дейностите във Формуляра за кандидатстване следва ли да се описват по отделно от 1 - 8 или да бъдат разпределени по следния начин: Дейност "Патронажна грижа" и Дейност "Превенция на COVID-19 в социалните услуги, делегирани от държавата дейност"?Например:Дейност от 1 до 4 да не бъдат описвани индивидуално, а обединени в Дейност "Патронажна грижа"?“ 3. Направление 2 не е УОИИ, как следва да бъде управлявано и отчитано? С уважение,Катя МачеваОбщина Карлово**Отговор № 2/21.12.2020 г.**Уважаема госпожо Мачева,Да, дейности от 1-4 касаят направление 1 „Патронажна грижа“. 134 бр. са лицата, които са определени за община Карлово да получават услуга по това направление. Спрямо тази бройка трябва да се формира и размера на компенсацията. С рамките на тези средства могат да бъдат обслужени и повече лица.Всяко проектно предложение следва да съдържа максимум две дейности, като може да включва едно и/или двете основни направление от дейности: - НАПРАВЛЕНИЕ 1 – дейност Патронажна грижа, която включва мерки от т. 1 до т. 4; - НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности, вкл. мерки от т. 5 до т.8.В описанието на дейностите следва да се посочат услугите и мерките, които всяка община ще изпълнява във връзка с предоставянето на патронажните грижи и превенция на разпространението на COVID-19 в социалните услуги, делегирани от държавата дейности.Указания за отчитането на Направление 2: Превенция на COVID-19 в социалните услуги, делегирани от държавата дейност ще бъдат посочени в ръководството за бенефициента. Следете за актуална информация на www.esf.bg Моля да имате предвид, че съгласно условията за кандидатстване, въпросите се задават в писмена форма чрез електронната система ИСУН 2020, секция „Разяснения по процедурата“.**Въпрос № 3/21.12.2020 г.**elverko@abv.bgДобър ден, като секретар на община Сатовча и отговарящ за социалните дейности в общината питането ми е от кога най-рано може да стартира проект по "Патронажна грижа +"?Лек и спокоен ден!**Отговор № 3/21.12.2020 г.**Уважаема госпожо/Уважаеми господине,Дейностите по проектите могат да стартира веднага след подписването на договора за предоставяне на безвъзмездна финансова помощ между ръководителя на УО на ОП РЧР и кмета на Вашата община. Съгласно условията за кандидатстване, разходите по настоящата процедура са допустими от 01.02.2020 г.**Въпрос № 4/21.12.2020 г.**stanislava.miladinova@gmail.com1. От 2021г. Асистентската подкрепа ще се финансира като делегирана от държавата дейност. Допустимо ли е да се планират дейности/разходи по проекта, свързани с асистентската подкрепа?2. Задължително ли е в проектното предложение за дейностите по НАПРАВЛЕНИЕ 2 да са включени всички социални услуги, които се финансират като делегирани от държавата дейност, предоставяни на територията на съответната община?3. Ако социална услуга, включена в НАПРАВЛЕНИЕ 2, е възложена за управление на външен доставчик, то средствата, които се разходват за тази услуга, формират ли минимални/държавни помощи за външния доставчик?4. В случай, че планираме да стартираме дейността от 01.02.2021г., допустимо ли е подбора на наетите лица и потребителите за НАПРАВЛЕНИЕ 1 да се осъществи преди 01.02.2021г.5. Относно попълването на индикаторите: 5.1. индикатор „Заети лица, пряко изложени на риск от заразяване с COVID-19” е броя на персонала на делегираните услуги към момента на кандидатстване или в тази цифра се включва и допълнителния персонал, който възнамеряваме да назначим към тези услуги в хода на изпълнение на проекта.5.2. индикатор „Участници, вкл. с увреждания в риск от заразяване с COVID-19” ако планираме да реализираме НАПРАВЛЕНИЕ 2 в ЦНСТ и ЦСРИ, то част от потребителите на ЦНСТ са потребители и на ЦСРИ. Как да определим общия брой на лицата?**Отговор № 4/21.12.2020 г.**Уважаема госпожо/Уважаеми господине,1. Асистентската подкрепа не е включена при формирането на средствата за превенция за COVID-19 и бюджета за съответната община. Допустимо е планирането на разходи и за Асистентската подкрепа, но в рамките на бюджета за COVID-19 за съответната община, съгласно таблицата „Разпределение на потребителите и бюджетите по общини“ и в случай че същата е разкрита като делегирана от държавата социална услуга на територията на общината.
2. Размерът на безвъзмездната финансова помощ за допълнителни средства за социалните услуги, делегирани от държавата дейности за всяка община, е изчислен на база брой потребители и брой персонал за всички социални услуги, делегирани от държавата дейности на територията на съответната община. В тази връзка е задължително, общината да включи в проектното си предложение всички социалните услуги, делегирани от държавата дейности на територията си.
3. Не, услугите от направление 2 не попадат в обхвата на минималните помощи. Единствено в случай, че услугата е възложена, съгласно Решение на комисията от 20 декември 2011 година (Решението) относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (нотифицирано под номер C (2011) 9380) (текст от значение за ЕИП) (OB L 7/11.01.2012), средствата по проекта следва да бъдат част от компенсацията за тази услуга. Средствата за превенция на COVID-19 в социалните услуги, делегирани от държавата дейности следва да се разходват единствено от общината, на чиято територия е разкрита услугата. Допустимо е в проектното предложение да се планират средства за възнаграждения на персонала на услугите, делегирани от държавата дейности, които са възложени за управление на външен доставчик, под формата на втори трудов договор с общината. По отношение на останалите допустими разходи за лични предпазни средства, дезинфекция, оборудване, същите следва да бъдат направени също единствено от общината и предоставени на съответната социална услуга, делегирана от държавата дейност.
4. Да, допустимо е. Съгласно условията за кандидатстване, разходите по настоящата процедура са допустими от 01.02.2020 г.
	1. . В целевата стойност на индикатора „Заети лица, пряко изложени на риск от заразяване с COVID-19” се посочва броя на персонала на социалните услуги, делегирани от държавата дейности, към момента на кандидатстване и броя на планираните допълнително наети лица.

5.2. Предвид начина на формиране на бюджета на всяка община, а именно капацитета на делегираните от държавата услуги, следва в целевата стойност на индикатора „Участници, вкл. с увреждания в риск от заразяване с COVID-19” да се заложи броя на потребителите на всички социални услуги, делегирани от държавата дейности, съгласно утвърденият им капацитет. В случай на припокриване на ползвателите на две или повече услуги, това следва да бъде описано и обосновано в проектното предложение. Подробни указания за отчитане на индикаторите ще бъдат дадени в ръководството за изпълнение на договорите по настоящата процедура.**Въпрос № 5/21.12.2020 г.**pkostadin@abv.bgЗдравейте!1. Допустимо ли е на лица, назначени като персонал в услуги в общността, държавно делегирани дейности, с работно време по-малко от 8 часа, по направление Превенция на Ковид19 това работно време да бъде увеличено?2. Допустимо ли е за лица, назначени като персонал в услуги в общността, държавно делегирани дейности, по направление Превенция на Ковид19 да бъдат предвидени средства за обезщетение за неползван платен отпуск и за болнични за сметка на работодателя?3. Допустимо ли е по направление Превенция на Ковид19 да бъдат назначени като персонал в услуги в общността, държавно делегирани дейности лица, които да осъществяват дезинфекция на сградния фонд на тези услуги?Благодаря!**Отговор № 5/21.12.2020 г.**Уважаема госпожо/Уважаеми господине,1. Да, допустимо е.
2. Съгласно условията за кандидатстване са допустими разходи за възнаграждение, включително осигурителни вноски за сметка на работодателя и всички доплащания, съгласно националното законодателство.
3. Да, допустимо е.

**Въпрос № 6/31.12.2020 г.**evroproekti@kostenetz.comЗдравейте,Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +”, моля за компетентен отговор на следния въпрос:1. Задължително ли е да бъде назначен психолог, и ако да, на какъв договор /граждански или трудов/. Имаме опасения, че потребителите няма да потърсят психологическа помощ през целия период на проекта. Възможно ли е с него да бъде сключван граждански договор само за определените часове, в които е необходим.2. Ако със същият бъде сключен граждански договор, дали може възнаграждението му да бъде изплатено от 40% Единна ставка.С УважениеОтдел "Европейски програми, проекти и развитие"Община Костенец |
| **Отговор № 6/31.12.2020 г.**Уважаема госпожо/Уважаеми господине,Интегрираната социално-здравна услуга – патронажна грижа, включва всички посочени в условията за кандидатстване елементи, в това число и психологическа подкрепа за лицата, които ползват патронажната грижа. В този смисъл назначаването на психолог е необходимо за предоставянето на психологическата подкрепа. Разходите за лицата, назначени на граждански договори следва да бъдат заложени в б.р. 2.1. Единна ставка.**Въпрос № 7/04.01.2021 г.**zsp.dobrichbg@gmail.comВ точка 11 Допустими дейности към Указания за кандидатстване е уточнено, че предоставянето на почасовите мобилни интегрирани здравно-социално услуги се осъществява съобразно разработената от Министерство на здравеопазването методика за предоставяне на патронажна грижа в рамките на процедура BG05M9OP001–2.028 "Патронажна грижа за възрастни хора и лица с увреждания – Компонент 1" и в тази връзка:В Методиката на МЗ е заложена програма за обучение на персонала предоставящ услугата „Патронажна грижа“: медицински специалисти и лица предоставящи услугата. В т. 12.3 Допустими разходи от Указанията за кандидатстване, са регламентирани всички разходи, които формират размера на средствата за предоставяната услуга „Патронажна грижа“ за една година, като в тях НЕ Е включен разход за ОБУЧЕНИЕ на персонала, а само за СУПЕРВИЗИЯ на персонала, т.е. Допустимо ли ще е да бъдат назначени лица: медицински специалисти и специалисти по социални дейности, които не са преминали обучение по Методиката на МЗ ?При изпълнение на дейностите по Патронажна грижа + приложими ли са разпоредбите на чл. 13 от ЗМДВИПОРНС от 13.03.2020 г., при закупуване на хигиенни материали, дезинфектанти, медицински изделия, лични предпазни средства и осигуряване на услуги по вземане на проби и отчитане на резултати необходими за обезпечаване на противоепидемичните мерки.Допустимо ли е допълнително наетите лица в социалните услуги държавно делегирана дейност по Направление – превенция на COVID – 19, да бъдат назначавани на граждански договор?Община град Добрич**Отговор № 7/04.01.2021 г.**Уважаема госпожо/Уважаеми господине,Не е допустимо наетите лица (медицински специалисти и специалисти по социални дейности), които не са преминали обучение да предоставят услуги по патронажна грижа. Разходите за обучение на новонаетия персонал са допустими и са част от компенсацията за патронажната грижа. Същите следва да бъдат планирани в б.р 2.1. Единна ставка. 1. Да, приложими са.
2. Да, допустимо е, като разходите за възнаграждение на лицата, наети на граждански договори се планират в б.р. 2.1. Единна ставка.
 |
| **Въпрос № 8/12.01.2021 г.**proekti.kozloduy@gmail.comЗдравейте,Във връзка с кандидатстване по "Патронажна грижа +" от страна на Община Козлодуй, имаме следните въпроси:1. При условие, че се кандидатства само по направление 1 и трябва да изпълним дейностите от т.1 до т.4 вкл., задължително ли е назначаването на психолог за оказване на психологическа подкрепа. Както и задължително ли е изпълнението на дейностите цитирани от т.1 до т. 4 ?2. Лицата, които ще се наемат за предоставяне на социални услуги, наричани от Вас специалист "Социални дейности", съгласно Методика за предоставяне на патронажни грижи - на каква длъжност би трябвало да бъдат назначени и с какво минимално образование трябва да са.3. Бюджета по направление 1 се формира на база 2016 по броя на потребителите (44 за Община Козлодуй) и непреките разходи, които са съответния %, който се определя на база общия бюджет на проекта от таблицата. В случай, че кандидатстваме само по направление 1, % за непреките разходи се определя само по бюджета за направление 1 ли? 4. За какво се разходват: непреките разходи и единна ставка за услуга без непреките разходи?**Отговор № 8/12.01.2021 г.**Уважаема госпожо/Уважаеми господине,1. Интегрираната социално-здравна услуга – патронажна грижа, включва всички посочени в условията за кандидатстване елементи – интегрираната услуга, психологическа подкрепа, доставка на храна, хранителни продукти, лекарства и др., транспорт на персонала, ангажиран с предоставянето на патронажната грижа. В този смисъл назначаването на психолог е необходимо за предоставянето на психологическата подкрепа. Размерът на средствата за едно лица за една година (2 016 лв.) са изчислени на базата на всички горепосочени елементи. Не е допустимо в проектното предложение да бъде включена само част от услугата патронажна грижа.
2. Няма изискване за наименованието на длъжността, на която ще бъдат назначени лицата, които ще предоставят патронажната грижа, както и няма изисквания за тяхната образователна степен. Следва да имате предвид, че патронажната грижа е интегрирана социално-здравна услуга и в този смисъл задължително следва да бъде назначено медицинско лице, което да предоставя медицинска грижа.
3. В случай че в проектното предложение е включено само направление 1, то непреките разходи се определят като върху размера на компенсацията за Направление 1 се приложи съответния процент непреки разходи съобразно бюджета на проекта.
4. Непреките разходи, които са част от Единната ставка се разходват за организация и управление на проекта и за публичност и комуникация. В разходите от Единната ставка, които са в размер на точно 40 % от преките разходи за персонал следва да се планират всички други разходи за предоставянето на услугите – материали и консумативи, обучения и супервизия, транспорт на персонала, предоставящ патронажната рижа, лични предпазни средства за персонала и др.

**Въпрос № 9/13.01.2021 г.**kristina-1985@live.comЗдравейте,Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +” бих искала да разясните по какъв начин ще се включват в проекта потребителите от делегираните от държавата социални услуги, социалните центрове? Необходимо ли ще е подаването на заявления за участие от тях или просто ще се назначат лица в тези центрове, които ще изпълняват мерките от Направление 2?На каква длъжност може да се назначат лицата, които ще бъдат заети по Направление 2 - Превенция на COVID 19 в социалните услуги?БЛАГОДАРЯ!**Отговор № 9/13.01.2021 г.**Уважаема госпожо/Уважаеми господине,В направление 2 са предвидени дейности, които са насочени към превенция на разпространението на COVID 19 в социалните услуги, делегирани от държавата дейности – дезинфекция на помещенията, лични предпазни средства за персонала и потребителите, тестване на персонала и потребителите за COVID 19 и др. По направление 2 не е допустимо предоставянето на социални услуги. Мерките по направление 2 са насочени към лицата, които вече ползват съответната социална услуга, а включването на нови потребители на услугата става по реда, посочен в съответните нормативни документи за функционирането на услугата и насочването на потребители към нея.1. Не е допустимо назначаването на допълнителен специализиран персонал в социалните услуги , делегирани от държавата дейности. Допустимо е наемането на помощен персонал, който е пряко ангажиран с дейностите по превенция на COVID 19 (дезинфекция, почистване и др.) Длъжността, на която ще бъдат назначени лицата няма значение, като ангажиментите им свързани с превенция на COVID 19 се посочват в длъжностната характеристика .

**Въпрос № 10/13.01.2021 г.**ivona.svilenova@abv.bgУважаеми госпожи и господа, Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +”, моля зa отговор на следния въпрос: - Допустими ли са разходи за наемане на транспортно/транспортни средства в рамките на проекта?  С Уважение, Ивона Свиленова Главен експерт “ОП и П” Общинска администрация - гр. Костинброд **Отговор № 10/13.01.2021 г.**Уважаема госпожо Свиленова,Да, допустими са за дейностите по направление 1 и следва да бъдат планирани в б.р. 2.1. Единна ставка.**Въпрос № 11/13.01.2021 г.**oarakovski@gmail.comЗдравейте! Община Раковски предоставя "Патронажна грижа за възрастни хора и лица с увреждания - Компонент 4". Проекта ще приключи на 05.06.2021г.Има ли възможност да заложим във формуляра за кандидатстване стартиране на услуга 06.06.2021 или ако бъдем одобрени за "Патронажна грижа +" да отложим стартирането?**Отговор № 11/13.01.2021 г.**Уважаема госпожо/Уважаеми господине,Да, имате възможност да започнете услугата по Патронажна грижа + от 06.06.2021г. Всяка община следва да прецени кога ще стартира изпълнението на проекта по „Патронажна грижа +“ при недопускане на двойно финансиране, т.е. на едно и също лице от целевата група да не се предоставя една и съща услуга по едно и също време, по двата проекта. В този смисъл, в случай че община Раковски планира по настоящата процедура патронажна грижа да получават същите лица, които са включени в проекта по "Патронажна грижа за възрастни хора и лица с увреждания - Компонент 4", то дейностите следва да стартират след приключването на дейностите по Компонент 4.**Въпрос № 12/15.01.2021 г.****projects@gabrovo.bg**Уважаеми Госпожи и Господа,Във връзка с подготовка на проектно предложение на Община Габрово по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ГРИЖА +”, моля за Вашите указания относно следното:Община Габрово смята да заложи в своето проектно предложение изпълнение на дейности и по двете основни направления, посочени от Вас - Направление 1 – дейност Патронажна грижа и Направление 2 – дейност Превенция на COVID-19 в социалните услуги, делегирани от държавата дейности. В Указанията за попълване на формуляра за кандидатстване Управляващият орган е посочил, че: „Допустимо е кандидатите да заложат и минимален срок за подготвителни дейности (2-3 месеца), преди стартиране предоставянето на услугите.„ Възможно ли е да предвидим продължителност на проекта 15 месеца (04.01.2021 г. – 04.04.2022 г.), като дейностите по всяко от направленията ще се изпълняват за период от 12 месеца, съобразно указанията Ви, но двете направления ще стартират по различно време – Направление 1 ще се изпълнява в периода 04.01.2021 г. – 04.01.2022 г., а Направление 2 – 04.04.2021 г. – 04.04.2022 г.? (Посочените дати са индикативни.)**Отговор № 12/15.01.2021 г.**Уважаема госпожо/Уважаеми господине,Да, допустимо е.**Въпрос № 13/18.01.2021 г.**zsp\_dobrich@abv.bgВъпроси по Направление 21. Въпрос за извънредния труд в социалните услуги... И към момента в някой от социалните услуги резидентен тип се правят разходи за извънреден труд поради заболели персонал и потребители от COVID 19. В някой от социалните услуги са назначени и допълнително хора на граждански договор / но не по ЗОП/, отново поради заболял персонал и потребители. След като в указанията за кандидатстване е казано, че разходите са възможни от 01.02.2020г., ще бъде ли възможно да бъдат платени чрез проекта, ако тези обстоятелства изрично бъдат описани в проектното предложение?2. Трябва ли в заповедите за извънреден труд, които издават директорите на социални услуги, да бъде упоменато, че извънредния труд е положен във връзка с превенция на COVID 19?Въпроси за Направление 1:3. Правилно ли тълкуваме, че: целевата група, за която ще се полагат грижи по дейност 1 към Направление 1, и при изпълнение на която следва да се спазва Методиката одобрена от МЗ, е различна от целевата група, за която ще се изпълняват дейностите по т. 3 – доставка на храна, лекарства и др., т. е това е дейност за предотвратяване на разпространението на COVID – 19 и тук се включва целева група само от лица засегнати от COVID-19, лица под карантина и лица които не желаят да допускат външно лице в дома си, а само да и се доставят храни и лекарства от и до дома им?4. Допустимо ли ще е назначаването на лица на различни длъжности да изпълняват различните дейности в Направление 1:Пример: Лице назначено на длъжност домашен санитар, което да изпълнява само дейностите по т. 1 от Направление 1 и друго лице, назначено на длъжност разносвач, което да изпълнява дейностите т.3 от Направление1, която е предвидена само за лица засегнати от COVID-19 ?5. Ако е допустимо назначаването на лица на различни длъжности, които да изпълняват различни дейности в Направление 1, задължително ли ще е обучението на лицата назначени на длъжност разносвач, изпълняващи дейност 3, тъй като в програмата на Методиката одобрена от МЗ, не включва обучение на дейности за предотвратяване на разпространението на COVID-19?**Отговор № 13/18.01.2021 г.**Уважаема госпожо/Уважаеми господине,1. Да, допустимо е, в случаите в които положеният извънреден труд отговаря на правилата на операцията „Патронажна грижа +“.
2. Да, заповедите за извънреден труд следва да бъдат издадени на основание чл. 144, т.2 от КТ, а основанията за изплащане са уговорени в чл. 262 и чл. 264 на същия.
3. Интегрираната социално-здравна услуга – патронажна грижа, включва всички посочени в условията за кандидатстване елементи – интегрираната услуга, психологическа подкрепа, доставка на храна, хранителни продукти, лекарства и др., и транспорт на персонала, ангажиран с предоставянето на патронажната грижа. Предоставя се както на възрастни хора и лица с увреждания, които са в невъзможност да се самообслужват, така и за лица, които са поставени под карантина от здравните власти, заради COVID-19. Конкретните услуги, които ще получава всяко лице от целевата група, зависят от неговите индивидуални потребности и нужди. Предоставянето на комплекса от услуги следва да е съобразен с методиката на МЗ.
4. Следва да имате предвид, че лицата, наети за предоставяне на патронажната грижа трябва да осигурят предоставянето на всички елементи от интегрираната здравно-социална услуга (виж т. 3) и в този смисъл освен домашни санитари и разносвачи, задължително в екипа за предоставяне на патронажната грижа следва да се включи медицинско лице, специалист социални дейности, психолог и др., за да се гарантира интегрирания характер на патронажната грижа.
5. Предвид спецификата на патронажната грижа (интегрирана здравно-социална услуга) и изискванията, посочени в методологията, разработена от министерство на здравеопазването е препоръчително за всички лица, ангажирани с предоставянето на патронажната грижа да бъде осигурено обучение, като в зависимост от конкретните им ангажименти, те могат да бъдат включени само в част от темите на обучението.

**Въпрос № 14/18.01.2021 г.**oarakovski@gmail.comЗдравейте, Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +”, моля за отговор на следния въпрос: 1. Може ли в проектното предложение да заложим конкретна дата за старт на проекта или да отложим стартирането, ако бъдем одобрени, защото в момента изпълняваме "Патронажна грижа - Компонент 4"?

 С Уважение Отдел "Европрограми и проекти " - Община Раковски**Отговор № 14/18.01.2021 г.**Уважаема госпожо/Уважаеми господине,Конкретната дата за стартиране на дейностите по проекта ще бъде поискано да се посочи от кандидатите, при предоставянето на документите за подготовка на договора.**Въпрос № 15/18.01.2021 г.**obshtina\_targovishte@abv.bgЗдравейте,От условията за кандидатстване и от представените до момента отговори се разбира….**Отговор № 15/18.01.2021 г.**Уважаема госпожо/Уважаеми господине,Въпросът е непълен. |
| **Въпрос № 16/22.01.2021 г.**h.bogutlieva@kazanlak.bgНа територията на общината функционират 13 социални услуги - делегирана държавна дейност, 7 от които са възложени на външен доставчик. Дейностите по подбор, назначаване и управление на персонала по Направление 2 в рамките на проекта от една страна и от друга - осигуряване, предоставяне и координиране на доставки и услуги, допустими в рамките на процедурата, изискват значителен времеви и човешки ресурс, който е извън времевия, технически и експертен ресурс по управление на проекта в рамките на непреките разходи. В тази връзка е необходимо да планираме звено за управление на дейностите по Направление 2 "Делегирани държавни дейности". Към възнаграждения за ДДД допустим ли е разход за възнаграждения на членове на звено за управление на дейностите по Направление 2 "Делегирани държавни дейности", вкл. ръководител, координатор, счетоводител, технически сътрудник?**Отговор № 16/22.01.2021 г.**Уважаема госпожо/Уважаеми господине,Не е допустимо в б.р. 1.2 Разходи за трудови възнаграждения по реда на КТ и възнаграждения по реда на ЗДСл, на лицата, наети по предоставянето на услуги, държавно делегирани дейности, да се планират и разходи за възнаграждения на екип, който е ангажиран с управлението на дейностите по проекта. Разходите за възнаграждения на членовете на звено, което да управлява и координира дейностите по Направление 2 - Превенция на COVID 19 в социалните услуги, делегирани от държавата дейности, са допустими като непреки разходи, които са част от Единната ставка по проекта.**Въпрос № 17/26.01.2021 г.**proekti.kozloduy@gmail.com Здравейте,Във връзка с кандидатстване по "Патронажна грижа +" от страна на Община Козлодуй, моля да отговорите на следния въпрос:Допустимо ли е медицинското лице да бъде назначено на граждански договор?С уважение,Община Козлодуй**Отговор № 17/26.01.2021 г.**Уважаема госпожо/Уважаеми господине,Да, допустимо е, като разходите за възнаграждение на лицата, наети на граждански договори се планират в б.р. 2.1. Единна ставка. |
| **Въпрос № 18/28.01.2021 г.**jlegomanova@sofia.bgЗдравейте,Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 „Патронажна грижа +”, моля за отговор на следните въпроси:1. Съгласно Условията за кандидатстване „Всяка община възлага изпълнението на дейностите по патронажна грижа за нуждаещи се лица с увреждания и възрастни хора на своята територия по реда на Решение на ЕК от 20 декември 2011 година единствено на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска администрация.“Възможно ли е Общината, като бенефициент по проекта, да възложи изпълнението на мерките по Направление 1 дейност „Патронажна грижа“ едновременно на няколко доставчици на услуги, например на второстепенен разпоредител с бюджет (район на общината) и на дирекция в самата общинска администрация, като разпредели броя на потребителите между тях?2. Ако е възможно възлагане на изпълнението на мерките по Направление 1 дейност „Патронажна грижа“ едновременно на второстепенен разпоредител с бюджет (район на общината) и на дирекция в самата общинска администрация, то следва ли същото да бъде отразено в договора за безвъзмездна финансова помощ (ДБФП)? **Отговор № 18/28.01.2021 г.**Уважаема госпожо/Уважаеми господине,Решението за УОИИ не поставя изискване кой да предоставя обществената услуга, нито ограничение по отношение на броя изпълнители. В тази връзка районните администрации биха могли да са изпълнители на обществени услуги и да получават компенсации за покриване на нетните разходи от изпълнението им. За да се счита за съвместима помощта под формата на компенсация, предоставяна съгласно Решението за УОИИ, всички изисквания в него следва да бъдат изпълнени.Не, договорът за предоставяне на безвъзмездна финансова помощ се сключва между УО на ОП РЧР и съответната община и в него е заложено задължението на общината да възложи патронажната грижа като УОИИ по реда на Решение на ЕК от 20 декември 2011 година. Взаимоотношенията между общината, в качеството й на възложител на УОИИ и доставчика/ите на УОИИ се уреждат в акта за възлагане, съгласно чл. 4 от Решение на ЕК от 20 декември 2011 година.**Въпрос № 19/30.01.2021 г.**obshtina@kameno.bgЗдравейте,Допустимо ли е в секция 7 "План за изпълнение/Дейности по проекта" стойността на някоя от дейностите да е 0? Дейност 1 "Предоставяне на мобилни здравно-социални услуги" и Дейност 3 "Доставка на ..." ще се реализират с един и същ ресурс.Благодаря ви!**Отговор № 19/30.01.2021 г.**Уважаема госпожо/Уважаеми господине,Съгласно т. 12.2. Указания за попълване на бюджет от Условията за кандидатстване - във Формуляра за кандидатстване в т. 7 „План за изпълнение/Дейности по проекта“ следва да се даде описание на разходите по конкретната дейност, а в поле „Стойност”, следва да се посочи общата стойност на разходите „0,00 лв.**Въпрос № 20/12.02.2021 г.**djamferov@abv.bgЗдравейте г-жо/ г-неВъв връзка с Патронажна грижа + имам следния въпрос:Отделни ли ще са екипите за управление на Патронажна грижа и за COVID-19 или един екип ще ръководи и двете дейности?**Отговор № 20/12.02.2021 г.**Уважаема госпожо/Уважаеми господине,В условията за кандидатстване няма изискване за сформиране на екипи, които да управляват услугите по проекта. Всеки кандидат сам преценява дали да сформира такъв екип и дали този екип ще управлява едната или двете дейности по проекта. В случай че имате предвид екипа за организация и управление на проекта, той е отговорен за цялостното управление и изпълнение на всички дейности по проекта и следва да бъде един. |
| **Въпрос № 21/16.02.2021 г.**rdz\_sm@abv.bgУважаеми госпожи/господа, В приложението „Патронаж плюс разпределение по общини“ за община Чепеларе са предвидени 48 627,03 лв. средства за COVID 19 стандарт в социални услуги за година с индикативен брой потребители в социални услуги 20. Социалните услуги в общината, ДДД, са 2 – Дневен център за възрастни в с. Хвойна с капацитет 10 потребители и Център за настаняване от семеен тип за деца от 3 до 14 години с капацитет 10 потребители. На практика от началото на 2020 година дейността на услугата "Дневен център" в с. Хвойна е преустановена поради силно намаления брой потребители и напускане на социалния работник. В условията на Ковид пандемията тя не е възобновена до момента. Ръководството на общината обсъжда възможност за нейното закриване след разработване на съответните нормативни документи съгласно ЗСУ.В услугата ЦНСТ с. Павелско към момента има настанени 6 деца, като през лятото предстои отписването на 1 дете след завършване на образованието му. Процедурите за настаняване на нови потребители към момента са спрени. Община Чепеларе подготвя проектното си предложение, включващо 2-те направления на дейност. Въпросът ни е - средства за какъв брой потребители следва да предвидим в дейност „Превенция на COVID-19 в социалните услуги, делегирани от държавата дейности“, като отчитаме посочените по-горе обстоятелства ? Предварително благодаря за отговора!**Отговор № 21/16.02.2021 г.**Уважаема госпожо/Уважаеми господине,Размерът на средствата за Превенция на COVID-19 в социалните услуги, делегирани от държавата дейност, за всяка община са определени на база капацитет на всички социални услуги, делегирани от държавата дейности на територията й. Допустимо е кандидат да подаде проектно предложение за по-малко на брой потребители, като бюджета за дейност „Превенция на COVID-19 в социалните услуги, делегирани от държавата дейности“ бъде изчислен пропорционално на броя на ползвателите на социалните услуги, делегирани от държавата дейности, които реално ще бъдат включени в проекта.**Въпрос № 22/17.02.2021 г.**kmet@bratsigovo.bgУважаеми дами и господа, моля да ни отговорите на следните въпроси:Индикативния брой потребители в социалните услуги, съгласно таблицата са 106 /това е пълния капацитет на услугите/. Към 01.02.2021г. реално потребителите са 61бр., като техния брой се променя непрекъснато. Питането ни е при определяне на персонала, който можем да назначим по втория компонент да се ръководим от индикативния бюджет или да го редуцираме съгласно реалния брой потребители към 01.02.2021г.?**Отговор № 22/17.02.2021 г.**Уважаема госпожо/Уважаеми господине,Размерът на средствата за Превенция на COVID-19 в социалните услуги, делегирани от държавата дейност, за всяка община са определени на база капацитет на всички социални услуги, делегирани от държавата дейности на територията й. Допустимо е кандидат да подаде проектно предложение за по-малко на брой потребители, като бюджета за дейност „Превенция на COVID-19 в социалните услуги, делегирани от държавата дейности“ бъде изчислен пропорционално на броя на ползвателите на социалните услуги, делегирани от държавата дейности, които реално ще бъдат включени в проекта.**Въпрос № 23/17.02.2021 г.**УВАЖАЕМИ ГОСПОЖИ/ГОСПОДА,sdzvturnovo@abv.bgВъв връзка с разработване проектното предложение на Община Велико Търново по процедура чрез директно предоставяне на БФП BG05M9OP001-6.002 „Патронажна грижа +“, молим за следните разяснения:В рамките на направление 2, дейност 6 „Въвеждане на мерки за дезинфекция на сградния фонд на социалните услуги, делегирани от държавата дейности“, планираме наемането на допълнителен неспециализиран персонал в социалните услуги за извършване на дейности във връзка с дезинфекция и хигиенизиране на сградния фонд на СУ. Допълнителния персонал, който се предвижда да бъде назначен, е за длъжностите Санитар /код по НКПД 53211002/ и Чистач/хигиенист /код по НКПД 91120004/. Дейността съответства на описанието на стр. 18 от Условията за кандидатстване по процедурата, а именно: „Допустими са разходи за възнаграждения и осигурителните вноски за новонаетия персонал, както и разходите за извънреден труд на персонала в социалните услуги. Допустими са разходите за полагане на допълнителен труд по трудов договор, съгласно националното законодателство.“.Предвид гореизложеното имаме следните въпроси:1. Допустимо ли е като допълнителен персонал в дадена социална услуга, да бъде назначено лице, което е потребител на същата социална услуга при спазване на всички правила и норми съгласно Кодекса на труда и приложимото национално законодателство?2. При положение, че не е допустимо потребител да бъде нает по трудово правоотношение в същата социална услуга, тогава допустимо ли е да бъде нает на трудов договор в друга социална услуга?3. В случай, че е допустимо наемането на потребител на СУ като допълнителен персонал по проекта, при попълване на Приложение 14 към Ръководството за бенефициента (Списък на лицата, включени по направление 2 „Превенция на covid-19 в социалните услуги, делегирани от държавата дейност“), към коя група следва да бъде отчетено съответното лице – към ЗАЕТИ; към ПОТРЕБИТЕЛИ или и в двете групи? Предварително Ви благодаря за съдействието!С уважение,Борислав Стоянов – гл. експерт в Дирекция „Социални дейности и здравеопазване“ при Община Велико Търново**Отговор № 23/17.02.2021 г.**Уважаеми господин Стоянов,1. и 2. И двата посочени варианта за наемане на потребител на социална услуга, като допълнителен персонал в същата или друга социална услуга, делегирана от държавата дейности са допустими.

3.В този случай, лицето би трябвало да се отчита и като потребител и като заето лице. |
| **Въпрос № 24/19.02.2021 г.**dimitrova\_rre@pavlikeni.bgДопустимо ли е персоналът (хигиенисти и санитари)по Направление ІІ да бъде назначен на основна заплата над размера на МРЗ?**Отговор № 24/19.02.2021 г.**Уважаема госпожо/Уважаеми господине,Да, допустимо е. Съгласно Условията за кандидатстване, разходите за възнаграждения на наети лица се формират при спазване на Методологията за регламентиране на възнагражденията по ОП РЧР 2014-2020. Същата не поставя изисквания за определяне на възнагражденията на наетите лица в размер на МРЗ.**Въпрос № 25/23.02.2021 г.**zsp\_dobrich@abv.bgДопустимо ли е плащане на извънреден труд на специалисти /соц. работници, медицински сестри и др./ от социалните услуги, ако те са извършвали дейности по превенция на COVID 19 , а именно извънредни дежурства при изолирани потребители в COVID изолатора на услугата?**Отговор № 25/23.02.2021 г.**Уважаема госпожо/Уважаеми господине,Да, допустимо е при спазване изискванията на КТ условията за кандидатстване и ръководството за изпълнение на договорите по настоящата процедура.**Въпрос № 26/24.02.2021 г.**t.todorova@pavlikeni.bg Здравейте,Съгласно Условията за кандидатстване е необходимо да се обоснове на каква база е формирано възнаграждението на лицата по б.р. 1.2. (МОД/МРЗ). В случай, че се избере за база МОД, възнагражденията на кои сходни длъжности следва да използваме - на бенефициента или на социалната услуга в която ще работят лицата? Допустим разход ли е нощният труд?Предварително благодаря!**Отговор № 26/24.02.2021 г.**Уважаема госпожо/Уважаеми господине,В случай, че при формирането на възнагражденията на лицата, които ще бъдат наети в социалните услуги, делегирани от държавата дейности се прилага МОД, следва да съобразите същия с длъжността или сходна длъжност в съответната социална услуга. Допустими са всички доплащания, съгласно националното законодателство.**Въпрос № 27/01.03.2021 г.**veselavalk@abv.bgВъв връзка с разписване дейностите по Направление 1, искам да отправя следното питане:Отчитайки, че в описанието на включените допустими разходи за предоставяната Патронажна грижа, на стр.17 в Насоките за кандидатстване, са включени разходите за супервизия – може ли да променим формулировката на дейността по точка 2 на "Предоставяне на психологическа подкрепа, консултиране, обучение и супервизия"?**Отговор № 27/01.03.2021 г.**Уважаема госпожо/Уважаеми господине,Да, допустимо е. Моля да имате предвид, че съгласно Условията за кандидатстване - Всяко проектно предложение може да включва ЕДНО И/ИЛИ ДВЕТЕ ОСНОВНИ НАПРАВЛЕНИЯ ДЕЙНОСТИ :- НАПРАВЛЕНИЕ 1 – дейност Патронажна грижа, която може да включва мерки от т. 1 до т. 4;- НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности, включваща мерки от т. 5 до т.8. Посочената от Вас формулировка на дейността следва да бъде част от описанието на дейност Патронажна грижа, а не самостоятелна дейност. |
| **Въпрос № 28/05.03.2021 г.**kmet\_krichim@abv.bgДопустимо ли е лицата пряко ангажирани с предоставянето на Патронажна грижа по НАПРАВЛЕНИЕ 1 да бъдат служители на Центъра за обществена подкрепа и Дневния център за стари хора в община Кричим, притежаващи необходимата професионална квалификация, с които ще бъдат сключени втори трудови договори за изпълнение на патронажните грижи. Квалификацията на служителите позволява да се предоставят предвидените в указанията интегрирани здравно-социални услуги, вкл. психологическа подкрепа и медицински услуги. В случай, че е допустимо, в кой бюджетен ред следва да се отрази разходът за възнагражденията им.**Отговор № 28/05.03.2021 г.**Уважаема госпожо/Уважаеми господине,Да, допустимо е при спазване изискванията на КТ, условията за кандидатстване и ръководството за изпълнение на договорите по настоящата процедура. При сключване на договорите следва да се имат предвид ограниченията по чл. 110 от КТ. Разходите за трудови възнаграждения на лицата, на лицата, пряко ангажирани с предоставянето на Патронажна грижа, се залагат в б.р. 1.1. |
| **Въпрос № 29/16.03.2021 г.**garantstroy-91@abv.bg1. Допустимо ли е възлагането на изпълнението на услугата от общ икономически интерес(УОИИ) - патронажна грижа на Дневен център за пълнолетни лица с увреждания – държавно делегирана дейност, който обаче не е второстепенен разпоредител с бюджет.2. Допустимо ли е при възлагане на изпълнението на услугата патронажна грижа на звено/дирекция в самата общинска администрация, екипът за управление на проекта да е от същото звено/дирекция.**Отговор № 29/16.03.2021 г.**Уважаема госпожо/Уважаеми господине,Съгласно условията за кандидатстване, общината следва да възложи изпълнението на услугата от общ икономически интерес (УОИИ) - патронажна грижа, съгласно правилата на Решение на ЕК от 20 декември 2011 на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска администрация. Не е допустимо възлагането на патронажната грижа на външен за общината изпълнител/доставчик на услуга. Да, допустимо е, но в Акта за възлагане следва да бъдат ясно разграничени функциите на лицата, които ще предоставят патронажната грижа и лицата, които ще участват в екипа за организация и управление на проекта.**Въпрос № 30/17.03.2021 г.**pkostadin@abv.bgЗдравейте!Съгласно Ваш отговор на въпрос № 4/21.12.2020 г.:т. 1 „Допустимо е планирането на разходи и за Асистентската подкрепа, но в рамките на бюджета за COVID-19 за съответната община, съгласно таблицата „Разпределение на потребителите и бюджетите по общини“ и в случай че същата е разкрита като делегирана от държавата социална услуга на територията на общината.“. т. 2 „Размерът на безвъзмездната финансова помощ за допълнителни средства за социалните услуги, делегирани от държавата дейности за всяка община, е изчислен на база брой потребители и брой персонал за всички социални услуги, делегирани от държавата дейности на територията на съответната община. В тази връзка е задължително, общината да включи в проектното си предложение всички социалните услуги, делегирани от държавата дейности на територията си.“т. 5.2. „Предвид начина на формиране на бюджета на всяка община, а именно капацитета на делегираните от държавата услуги, следва в целевата стойност на индикатора „Участници, вкл. с увреждания в риск от заразяване с COVID-19” да се заложи броя на потребителите на всички социални услуги, делегирани от държавата дейности, съгласно утвърденият им капацитет.“В община Долни чифлик, считано от 01.01.2021 г. услугата „Асистентска подкрепа“ е разкрита като делегирана от държавата социална услуга, с капацитет 51 потребителя и 17 асистента, предоставящи услугата.1. Изхождайки от горепосочените отговори, правилно ли считаме, че е допустимо да включим в индикаторите потребителите и персонала на услугата „Асистентска подкрепа“, като при изчисляване на бюджета не надвишаваме размера на средствата за COVID 19 стандарт в социални услуги за година, посочен в приложение „Патронаж плюс разпределение по общини“?2. Ако отговорът на въпрос 1 е положителен, допустимо ли е да планираме разходи за извънреден труд за персонала на услугата „Асистентска подкрепа“ по НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности?3. Имайки предвид насоките, дадени от г-жа М. Железарова по време на уебинара „Патронажна грижа + на ОПРЧР – кандидатстване и изпълнение“, проведен на 14.01.2021 г. (00:36:46 ч. от видеото), допустимо ли е да планираме длъжност „Координатор човекопоток/санитари/чистачи/хигиенисти за социалните услуги в общността, делегирани от държавата дейности“ по НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности? Благодаря!**Отговор № 30/17.03.2021 г.**Уважаема госпожо/Уважаеми господине,Да, допустимо е.Да, допустимо е.Да, допустимо е.**Въпрос № 31/17.03.2021 г.**zsp\_dobrich@abv.bgПри изпълнение на дейностите по Патронажна грижа + Направление 2, приложими ли са разпоредбите на чл. 13 от ЗМДВИПОРНС от 13.03.2020 г., при закупуване на бактерицидни лампи за социалните услуги?**Отговор № 31/17.03.2021 г.**Уважаема госпожо/Уважаеми господине,Да, приложим е. **Въпрос № 32/19.03.2021 г.**patronaj\_apriltsi@abv.bgЗдравейте,Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +” имаме следния въпрос:Допустимо ли е назначаване на мед. сестра по трудово правоотношение на 4 часа за дейности по превенция на COVID 19 в социална услуга "Дневен център за пълнолетни лица с увреждания", държавно делегирана дейност /допустим разход по Направление 2/, която да извършва дейности и по Направление 1 - Патронажна грижа?  Благодарим предварително!**Отговор № 32/19.03.2021 г.**Уважаема госпожо/Уважаеми господине,Не е допустимо назначаването на допълнителен специализиран персонал в социалните услуги, делегирани от държавата дейности. Допустимо е наемането на помощен персонал, който е пряко ангажиран с дейностите по превенция на COVID 19 (дезинфекция, почистване и др.)**Въпрос № 33/30.03.2021 г.**nv\_npazar@abv.bgЗдравейте,Във връзка с кандидатстването по "Патронажна грижа +" от страна на Община Нови пазар бих искала да получа отговор на следния въпрос: По Направление 2 допустимо ли е освен чистачите, които смятаме да назначим във всяка една социална услуга, общината да сключи втори трудови договори на 4 часа със специалисти от всяка социална услуга за полагане на труд, свързан с преодоляването и превенцията на COVID-19? Предварително благодаря за отговора. С уважение, Мария Димитрова- гл. експерт "СДЗ" в Община Нови пазар |
| **Отговор № 33/30.03.2021 г.**Уважаема госпожо Димитрова,Да, допустимо е при спазване изискванията на КТ, условията за кандидатстване и ръководството за изпълнение на договорите по настоящата процедура. При сключване на договорите следва да се имат предвид ограниченията по чл. 110 от КТ.**Въпрос № 34/01.04.2021 г.**d.kostova@balchik.bgУважаема госпожо/господинеВъв връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +”, моля за отговор на следните въпроси:1. Допустимо ли е да бъде назначен психолог на граждански договор, ако той не е служител на Община Балчик, а работи като учител в общинско училище?2. Допустимо ли е разходите за психолога, назначен на граждански договор да бъдат включени в разходите от 40% Единна ставка.С УважениеОтдел "Евроинтеграция и международно сътрудничество“**Отговор № 34/01.04.2021 г.**Уважаема госпожо/Уважаеми господине,Да, допустимо е.1. Разходите за лицата, назначени на граждански договори следва да бъдат заложени в б.р. 2.1. Единна ставка.
 |
| **Въпрос № 35/08.04.2021 г.**katq\_peteva@abv.bgВъв връзка с разработване на проектно предложение имаме следните въпроси относно допустими разходи за извършване на СМР по мярка 8:1. Изграждането на 2 бр. огледални изолатори с външен вход, залепени до съществуващата сграда на социалната услуга с метална конструкция, зидария от итонг, покривна конструкция от OSB с покритие тип керемиди и изолация допустим разход по текущата процедура за СМР ли е?2. Когато се извършва преграждане на съществуващо помещение, допустимо ли е закупуването на оборудване (легло, маса, шкаф, осветителни тела, мивка, смесител, балатум и др.) за ефективното използване на новосъздадените две стаи изолатори? Поради особеностите на психичните заболявания в два Центъра за настаняване от семеен тип е необходимо на съществуващо помещение стените и пода да бъдат облицовани с мек материал, който да не позволява самонараняването на потребителите, докато са изолирани. Дейността и материалите за облицовка на стаите може ли да бъде предвидена като разход за СМР?3. Могат ли да бъдат предвидени средства за поставяне на преграждащи врати в коридорите на социалните услуги, с цел ограничаване на разпространението на заразяване с COVID-19?4. Сградния фонд на Център за временно настаняване не позволява изграждането на изолатор или освежаване на съществуващо помещение за изолиране на потребители със съмнения или доказан COVID-19. Допустим разход ли е закупуването и инсталирането на Фургон, който да се използва за изолатор?5. Закупуването на олекотена преместваема конструкция от алуминиеви профили с цел разделяне на помещение при доказано болен потребител допустим разход за СМР ли е?Благодаря!**Отговор № 35/08.04.2021 г.**Уважаема госпожо/Уважаеми господине,Описаните от Вас дейности за изграждане на 2 броя нови помещения, които да се ползват като места за изолиране, с цел превенция разпространението на вируса не е допустимо по настоящата процедура.При преграждането на съществуващо помещение с цел физическо разделяне на потребители, които са със съмнения или диагностицирани с COVID-19 е допустимо и закупуване на необходимото обзавеждане за същото. Допустимо е облицоването на стените и пода с материал, който да не позволява самонараняване на лицата с психични заболявания, които са настанени в помещенията. Разходите за облицоване на стаите са разход за СМР.1. Да, поставянето на преграждащи врати е допустимо.
2. Не е допустимо закупуването на фургон.
3. Закупуването на олекотена преместваема конструкция от алуминиеви профили е допустимо.

**Въпрос № 36/08.04.2021 г.**sl\_pole\_nj@abv.bg Здравейте!Община Сливо поле подготвя проектно предложение по процедура за директно предоставяне на БФП ПАТРОНАЖНА ГРИЖА + и имаме следния въпрос: По Направление II предвиждаме да наемем 1 лице на ТД на длъжност дезинфектор, като същото е външно за услугата. Също предвиждаме в двете социални услуги да възложим допълнителни задължения за дезинфекция (по чл.110/чл.111/заповед за допълнителен труд) на 6 лица, вътрешни за услугите.Въпросът ми е:В микроданни ще отчетем тези 6 лица два пъти като персонал в риск от заразяване: 13 души персонал в ДЦДПУ + 3 души с допълнително трудово възнаграждение + 7 брроя персонал от ЦСРИ + 3души с допълнително трудово възнаграждение +1 новонает дезинфектор = 27или като индикатор да включим само едното лице, което е новонаето и е външно за услугата в момента на кандидатстване както следва: 13 души персонал в ДЦДПУ + 7 броя персонал от ЦСРИ+1 новонает дезинфектор = 21.Благодаря!**Отговор № 36/08.04.2021 г.**Уважаема госпожо/Уважаеми господине,Всяко заето лице, включено в дейностите по проекта се брои само веднъж. В този смисъл целевата стойност на индикатора „Заети лица, пряко изложени на риск от заразяване с COVID-19“ е равна на сбора от броя на постоянно заетите в социалните услуги, делегирани от държавата дейности и броя на допълнително наетите по направление 2 лица.**Въпрос № 37/13.04.2021 г.**nhristova1962@abv.bgЗдравейте,Във връзка с подготовка на проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +” имаме следния въпрос:Ние сме външен доставчик на социална услуга на община. По насоки при Направление 2 конкретният бенефициент има право да сключва договори с изпълнители за осъществяването на ограничена част от проекта, ако естеството на проекта изисква това. По какъв начин трябва да бъдат уредени взаимоотношенията ни с съответната община, така че ние да назначаваме персонал и да управляваме определения бюджет?**Отговор № 37/13.04.2021 г.**Уважаема госпожо/Уважаеми господине,Средствата за превенция на COVID-19 в социалните услуги, делегирани от държавата дейности (направление 2) следва да се разходват единствено от общината, на чиято територия е разкрита услугата. Допустимо е в проектното предложение да се планират средства за възнаграждения на персонала на услугите, делегирани от държавата дейности, които са възложени за управление на външен доставчик, под формата на втори трудов договор с общината. По отношение на останалите допустими разходи за лични предпазни средства, дезинфекция, оборудване, същите следва да бъдат направени също единствено от общината и предоставени на съответната социална услуга, делегирана от държавата дейност. **Въпрос № 38/16.04.2021 г.**eppip@dobrichka.bgУважаеми Госпожи и Господа,Община Добричка предоставя "Патронажна грижа за възрастни хора и лица с увреждания - Компонент 4". Проекта ще приключи на 30.06.2021г.Има ли възможност да заложим във формуляра за кандидатстване изпълнението на дейност Патронажна грижа да е с продължителност 13 месеца, а предоставянето на услугата 12 месеца, като предвиждаме стартирането на проекта да е от 01.06.2021 г., като през първия месец ще се осъществи подбора на потребителите за ползване на здравно-социалните услуги, а от 01.07.2021г. предоставянето на услугата Патронажна грижа.**Отговор № 38/16.04.2021 г.**Уважаема госпожо/Уважаеми господине,Да, допустимо е.**Въпрос № 39/23.04.2021 г.**zavet@zavet-bg.comЗдравейте!Община Завет подготвя проектно предложение по процедура за директно предоставяне на БФП ПАТРОНАЖНА ГРИЖА + и имаме следния въпрос:Допустим ли е разход от б.р. 2.1 за разход по б.р.1.1.**Отговор № 39/23.04.2021 г.**Уважаема госпожо/Уважаеми господине,Въпросът е непълен и неясен. В случай че имате предвид дали е допустимо част от разходите от б. р. 2.1. Единна ставка да бъдат използвани за изплащане на възнаграждение по реда на КТ и да бъдат прехвърлени в б. р. 1.1. Разходи за трудови възнаграждения по реда на КТ и възнаграждения по реда на ЗДСл, на лицата, пряко ангажирани с предоставянето на Патронажна грижа, то това не е допустимо.**Въпрос № 40/26.04.2021 г.**adios13@abv.bgЗдравейте, В отговора на един въпрос сте писали, че непреките разходи, които са част от Единната ставка се разходват за организация и управление на проекта и за публичност и комуникация. Щом непреките разходи са за организация и управление на проекта и за публичност и комуникация, защо само 40% от непреките разходи са добавени към единна ставка, а останалата сума е добавена към разходи за персонал?**Отговор № 40/26.04.2021 г.**Уважаема госпожо/Уважаеми господине,В бюджетен раздел 1 „Преки разходи за персонал“ от бюджета, включващ т.1/1.1 и 1.2 се залагат **единствено разходите за персонал**. Всички останали присъщи разходи извън заплатите за персонала се планират в т.2/2.1 Единна ставка. Общата стойност на единната ставка е точно 40% от допустимите преки разходи за персонал по проекта (бюджетен раздел 1. Преки разходи за персонал). Разходите за организация и управление на проекта и информация и комуникация (непреките разходи) са в размер на определен процент в зависимост от общата стойност на проекта и **са част от тези 40%.****Въпрос № 41/28.04.2021 г.**stanimira@obshtina.radnevo.netЗдравейте,Община Раднево подготвя проектно предложение по процедура чрез директно предоставяне на безвъзмездна финансова помощ BG05M9OP001-6.002 “Патронажна грижа +”. В тази връзка имаме следните въпроси:1. Допустимо ли е по Направление 2 да се заложат, освен за ЛПС, и средства за работно облекло /например панталон, манта и чехли/ на заетите в социалните услуги, ДДД включително и на новонаетия помощен персонал?2. Допустимо ли е за подпомагане на администрацията в социалните услуги, ДДД, да бъде нает помощен персонал на длъжност „Технически сътрудник“, НКПД 4110 2005?3. Допустимо ли е по Направление 2 в б.р. 2.1. Единна ставка, да се заложат средства за бактерицидни UVC стерилизатори /присъствени/ и безконтактни системи за дезинфекция на ръце /напр. стойка с дозатор и пълнител/? **Отговор № 41/28.04.2021 г.**Уважаема госпожо/Уважаеми господине,Допустими са единствено лични предпазни средства за персонала на социалните услуги, делегирани от държавата дейности, включително и за новонаетите лица. 1. Не, не е допустимо.
2. Да, допустимо е.

**Въпрос № 42/28.04.2021 г.**pkostadin@abv.bgЗдравейте!1. В момента община Долни чифлик изпълнява проект по "Патронажна грижа за възрастни хора и лица с увреждания - Компонент 4", по който персоналът е назначен до 02.07.2021 г., като планираме услугата Патронажна грижа по Направление 1 да стартира на 03.07.2021 г. В тази връзка допустимо ли е да бъдат сключени допълнителни споразумения, с които срокът на трудовите договори на лицата се удължава с 12 месеца- до 03.07.2022 г.? В допълнителните споразумения ще бъде посочено, че те се сключват в изпълнение на проекта по процедура "Патронажна грижа +".2. Планираме длъжност „Координатор човекопоток/санитари/чистачи/хигиенисти за социалните услуги в общността, делегирани от държавата дейности“ по НАПРАВЛЕНИЕ 2 – дейност Превенция на COVID-19 в социалните услуги, делегирани от държавата дейности, като изпълнението ще бъде възложено на служител на общината, назначен на трудов договор.Допустимо ли е изпълнението да бъде възложено със заповед, съгласно чл. 107а, ал. 9 от Кодекса на труда (възможност, посочена в Методологията за регламентиране на възнагражденията по ОП РЧР 2014-2020?Благодаря!**Отговор № 42/28.04.2021 г.**Уважаема госпожо/Уважаеми господине,1. Да, допустимо е.2. Да, допустимо е при спазване изискванията на КТ условията за кандидатстване и ръководството за изпълнение на договорите по настоящата процедура.**Въпрос № 43/27.05.2021 г.**diana.ilieva67@abv.bgУважаеми госпожи и господа, моля за отговор на следния въпрос:Ще бъдат ли верифицирани разходи за възнаграждение на разносвач, нает с трудов договор за изпълнение на дейности № 3"Доставка на храна, хранителни продукти и продукти от първа необходимост, вкл. лекарства (закупени със средства на потребителите или с други средства, различни от тези по настоящата операция), заплащане на битови сметки, заявяване и получаване на неотложни административни и битови услуги (със средства на потребителите или с други средства, различни от тези по настоящата операция) и № 4 "Транспорт на персонала, предоставящ патронажна грижа, от/до домовете на лицата" за период от време преди сключване на административен договор за изпълнение на проекта , но в обхвата на периода на допустимост на разходите по настоящата процедура. Важно е да отбележим, че се касае за разход ( възнаграждение по трудов договор, наем автомобил, разходи за гориво) само за разносвач, т.е. в периода, за който се отнася нашето питане, все още няма стартирала интегрирана здравно-социална услуга. Планираме услугата, като интегрирана такава, съгласно указания за кандидатстване, т.е. с участие на мед. лице и психолог да стартира след сключване на административен договор по проектното предложение. Към момента ние все още не сме сключили такъв договор. Изпълнили сме проект "Патронажна грижа" по Компонент 3 и питането ни се отнася за един от разносвачите, който продължава предоставянето на услугата след приключването на проекта на 31.01.2021 г.Община Тервел **Отговор № 43/27.05.2021 г.**Уважаема госпожо/Уважаеми господине,По процедура „Патронажна грижа +“ разходите са допустими от 01.02.2020 г., но за да бъдат верифицирани разходи за предоставяне на патронажна грижа, услугата трябва да се предоставя в нейната цялост, с всички посочени в Условията за кандидатстване елементи, както и да бъде възложена като услуга от общ икономически интерес по реда на Решение на комисията от 20 декември 2011 година (Решението) относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (нотифицирано под номер C (2011) 9380) (текст от значение за ЕИП) (OB L 7/11.01.2012). |